সবক’টি শ্রেণির ক্ষেত্রেই বাড়ছে তৎকালের অতিরিক্ত মাশুল। স্লিপার ক্লাসের তৎকাল মাশুল ৯০ টাকা থেকে বেড়ে হবে ১৭৫ টাকা। চেয়ারকারের ক্ষেত্রে তা ১০০ টাকা থেকে বেড়ে হবে ২০০ টাকা। এসি থ্রি টায়ারে প্রতিটি তৎকাল টিকিটের জন্য আগে দিতে হত ২৫০ টাকা। এখন থেকে দিতে হবে ৩৫০ টাকা।
এসি টু টায়ার এবং এগজিকিউটিভ ক্লাসের ক্ষেত্রে তৎকাল মাশুল হবে ৪০০ টাকা। আগে দিতে হত ৩০০ টাকা। অর্থাৎ মাশুল বৃদ্ধির পরিমাণ মোটামুটিভাবে সব শ্রেণিতেই ১০০ টাকার আশেপাশে। শোনা গিয়েছে, রেল কর্মচারীদের বেতনের চাপ সামলাতেই নাকি এই সিদ্ধান্ত। তৎকালের এই অতিরিক্ত মাশুল থেকে যা সংগ্রহ হবে তার একটি অংশ যাবে ওই বেতন খাতে।